|  |  |  |
| --- | --- | --- |
|  | | **4.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. június 25-i **rendes nyílt** ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-134/2015-F-1 | |
| Tárgy: | **A 2015/2016. nevelési évben indítható csoportok számáról Törökszentmiklósi Városi Óvodai Intézményben** | |
| Előterjesztés jellege: | Rendelet-tervezet**, Határozat-tervezet**, Tájékoztató, Beszámoló | |
| Melléklet: | 1 db **határozat tervezet**  1 db intézményi táblázat | |
| Készítette: | Pozderka Judit osztályvezető | |
| Véleményezésre megküldve: | a Képviselő-testület **Oktatási és Kulturális** Bizottsága  részére | |
| Törvényességi véleményezésre bemutatva: | 2015. június 09. | |

**Tisztelt Képviselő-testület!**

A nemzeti köznevelésről szóló 2011. évi CXC. törvény (továbbiakban: Nkt.) 83. § (2) bekezdés d) pontja az alábbiak szerint fogalmazza meg az egyik fenntartói feladatot:

# „ (2) A fenntartó

# d) meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, kollégiumban szervezhető csoportok számát. ”

Az Nkt. 25. § (7) bekezdése értelmében az óvodai csoportok, iskolai osztályok minimális, maximális és átlaglétszámát a 4. melléklet határozza meg:

|  |  |  |  |  |  |
| --- | --- | --- | --- | --- | --- |
|  | **A** | | **B** | | |
| 1 | Intézménytípus/Oktatási forma | | Osztály- és csoportlétszámok | | |
| 2 |  | BA minimum | | BB maximum | BC átlag |
| 3 | **Óvoda** | **13** | | **25** | **20** |
| 4 | Gyógypedagógiai osztály | 5 | | 13 | 9 |
| 5 | Általános iskola 1-4. évfolyama | 14 | | 27 | 23 |
| 6 | Általános iskola 5-8. évfolyama | 14 | | 27 | 23 |
| 7 | Gimnázium és szakközépiskola | 26 | | 34 | 28 |
| 8 | Hat és nyolc évfolyamos gimnázium | 26 | | 34 | 28 |
| 9 | Szakiskola elméleti képzés | 16 | | 28 | 24 |
| 10 | Szakközépiskola, szakiskola gyakorlati képzés | 6 | | 12 | 8 |
| 11 | Alapfokú művészeti iskola, zeneművészeti ág | 6 | | 15 | 8 |
| 12 | Alapfokú művészeti iskola, egyéb művészeti ág | 8 | | 20 | 10 |
| 13 | Művészeti szakközépiskola közismereti | 14 | | 29 | 23 |
| 14 | Művészeti szakközépiskola szakmai elmélet | 6 | | 12 | 10 |
| 15 | Kollégiumi nappali foglalkozás | 18 | | 26 | 25 |
| 16 | Kollégiumi éjszakai felügyelet épületenként és nemenként | **-** | | 120 | - |
| 17 | Hídprogram keretében szervezett osztály | 8 | | 10 | 9 |

Az óvodai csoportra megállapított minimális és maximális **létszámtól akkor lehet eltérni, ha nevelési év során gyermek átvétele, felvétele miatt indokolt.**

Az Nkt. 47. § (7) bekezdése alapján az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi (látási, hallási), középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket, tanulót három gyermekként kell figyelembe venni az óvodai csoport, iskolai osztály, kollégiumi csoport létszámának számításánál, ha nevelés-oktatásuk a többi gyermekkel, tanulóval együtt történik.

Tekintettel a fentiekre elmondható, hogy a csoportok kialakításakor a létszám minden esetben a törvény által meghatározott maximális csoportlétszám figyelembevételével kerülhet meghatározásra úgy, hogy a továbbiakban a nevelési év során jelentkező felvételi igények kielégítésére valamennyi tagóvodában lehetőség nyíljon.

**Várható létszámok, csoportszámok:**

**Törökszentmiklósi Városi Óvodai Intézményben** a 2015/2016-os nevelési évben 24 óvodai csoport szervezése történik meg. A várható gyermeklétszám 2015. szeptember 1-én 541 fő óvodás, számított létszámmal pedig 555 fő óvodás. Két főnek 14 gyermek (SNI ) számítandó.

**4 csoportos** óvodaként működik az **Aranykapu** (Arany János úti) **Tagóvoda**, és a **Napfény** (Bajcsy-Zs. úti) és a **Nyitnikék** (Damjanich út 23.).

**3 csoportos** óvodaként működik **aTulipánkert Tagóvoda** (Hunyadi út 11,), **Aranyalma Tagóvoda** (Almásy út 9.), a **Százszorszép** (Herman O. út 2/a.) és **a Napraforgó** (Kossuth L. utca 21.) tagóvoda.

A szülők az óvodai nevelésben történő részvételre jogszabály alapján kötelezett gyermeküket kötelesek voltak beíratni az önkormányzat által meghatározott időben, ami ez évben 2015. április 27-30-ig tartott. Ugyanakkor a 2,5 és 3 évesek számára az Nkt. 49. § (1) bek. szerint a nevelési év során a szülő bármikor kérheti gyermeke óvodai felvételét, így az intézménybe a gyermekek felvétele szabad férőhely esetén folyamatos.

A nemzeti köznevelésről szóló 2011. évi CXC. törvény 25. § (7) bekezdése szerint **a fenntartó engedélyével az óvodai csoportra megállapított maximális létszám (25 fő) a nevelési év indításakor legfeljebb 20%-kal átléphető**. A maximális csoportlétszám 20%-kal történő átlépése **szakmailag indokolt** a **Tulipánkert** (Kisvakond – 27 fő és Katica csoport – 28 fő), a **Napraforgó** (Vackor csoport – 27 fő) és a **Százszorszép** tagóvoda (Micimackó – 26 fő és Mókus csoport – 27 fő) esetében.

**Tisztelt Képviselő-testület!**

Az intézményi adatok az előterjesztés mellékletében olvashatóak. Kérem, az adatok ismeretében a határozati javaslat elfogadását.

Törökszentmiklós, 2015. június 8.

**Markót Imre**

**polgármester**

**\_\_\_/2015. ( \_\_\_ ) K. t.**

**H a t á r o z a t**

**A 2015/2016. nevelési évben indítható csoportok számáról Törökszentmiklósi Városi Óvodai Intézményben**

1. A Törökszentmiklósi Városi Óvodai Intézmény 24 óvodai csoportban 7 telephelyén kezdheti meg a 2015/2016-os nevelési évet.
2. Törökszentmiklós Városi Önkormányzat Képviselő-testülete a nemzeti köznevelésről szóló 2011. évi CXC. törvény 25. § (7) bekezdésében kapott felhatalmazás alapján engedélyezi a maximális létszámtól való 20 %-os eltérést az alábbi tagóvodákban és csoportokban:

**Tulipánkert** Kisvakond csoport – 27 fő,

Katica csoport – 28 fő,

**Napraforgó** Vackor csoport – 27 fő,

**Százszorszép** Micimackó csoport – 26 fő

Mókus csoport – 27 fő.

Felelős: Markót Imre polgármester

Kolozsvári Andrea Intézményvezető

Határidő: Folyamatos

Erről értesülnek:

1. Markót Imre, polgármester
2. Dr. Majtényi Erzsébet, jegyző
3. Városi Óvodai Intézmény
4. Szervezési Osztály
5. Közpénzügyi Osztály
6. Irattár